NORAKSTS

|  |  |
| --- | --- |
| 29.12.2016. | Nr.15/16 |

**ZEMES NOMAS TERMIŅA NOTEIKŠANA ZEMESGABALAM**

**LANGERVALDES IELĀ 3, JELGAVĀ**

(ziņo I.Škutāne)

 **Atklāti balsojot: PAR – 13** (A.Rāviņš, I.Jakovels, S.Stoļarovs, V.Grigorjevs, J.Bacāns, V.Ļevčenoks, R.Vectirāne, M.Buškevics, A.Garančs, D.Olte, A.Rublis, A.Tomašūns, J.Strods), **PRET-** nav, **ATTURAS** – nav,

2016.gada 24.novembrī saņemts SIA „SFM Jelgava” (reģistrācijas Nr.LV40103830621, juridiskā adrese: Viršu iela 5, Ikšķile, LV-5052) valdes locekļa Naura Jansona iesniegums ar lūgumu veikt izmaiņas 2012.gada 2.aprīļa noslēgtā Zemes nomas līgumā Nr.5/41-4 par zemes vienības ar kadastra apzīmējumu 0900 028 0277 Langervaldes ielā 3, Jelgavā nomu, turpmāk - Līgums un noteikt zemes nomas termiņu trīsdesmit gadus.

 2012.gada 26.janvārī Jelgavas pilsētas dome ar lēmumu Nr.2/13 „Konkursa „Par tiesībām nomāt zemesgabalu Jelgavā, Langervaldes ielā 3” izsludināšana” zemesgabala nomas termiņu noteikusi divpadsmit gadus.

2012.gada 2.aprīlī Jelgavas pilsētas pašvaldība ar SIA „SFM Latvia” (reģistrācijas Nr.LV40103318408) noslēdza Līgumu par zemes vienības 25865 m2 platībā ar kadastra apzīmējumu 0900 028 0277 Langervaldes ielā 3, Jelgavā, nomu ražošanas objekta būvniecībai. Līgums noslēgts uz laiku līdz 2024.gada 1.aprīlim.

Saskaņā ar Jelgavas pilsētas domes Zemes nomas komisijas 2014.gada 4.decembra lēmumu Nr.14/16 „2012.gada 2.aprīļa Zemes nomas līguma Nr.5/41-4 par zemesgabala Langervaldes ielā 3, Jelgavā nomu pārjaunošana” 2014.gada 17.decembrī tika noslēgts Pārjaunojuma līgums, izbeidzot SIA „SFM Latvia” tiesības un saistības pret iznomātāju un tā vietā uz tādiem pašiem Līguma noteikumiem tiek nodibinātas jaunas tiesības, tai skaitā visas blakus tiesības un saistības SIA „SFM Jelgava”.

Būve ar kadastra apzīmējumu 0900 028 02776 001 Langervaldes ielā 3, Jelgavā 2015.gada 23.februārī reģistrēta Jelgavas tiesas Zemesgrāmatu nodaļā uz SIA „SFM Jelgava” vārda.

Zemes vienība Langervaldes ielā 3, Jelgavā reģistrēta Jelgavas tiesas Zemesgrāmatu nodaļā uz Jelgavas pilsētas pašvaldības vārda (nodalījums Nr.1000 0021 3588).

2013.gada 1.janvāra grozījumi Publiskas personas finanšu līdzekļu un mantas izšķērdēšanas novēršanas likuma 6.1 panta pirmajā daļā nosaka, ka zemes nomas līgumu ir tiesības slēgt uz laiku, kas nav ilgāks par trīsdesmit gadiem.

Saskaņā ar likuma „Par pašvaldībām” 15.panta pirmās daļas 10.punktu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu un SIA „SFM Jelgava” 2016.gada 24.novembra iesniegumu,

 **JELGAVAS PILSĒTAS DOME NOLEMJ:**

1. Noteikt zemesgabalam Langervaldes ielā 3, Jelgavā zemes nomas līguma termiņu līdz 2042. gada 1.aprīlim.
2. Zemes lietu komisijas priekšsēdētājam A.Rublim ar SIA „SFM Jelgava” mēneša laikā noslēgt vienošanos par grozījumiem 2012.gada 2.aprīļa Zemes nomas līgumā Nr.5-41/4 par zemesgabala Langervaldes ielā 3, Jelgavā nomu SIA „SFM Jelgava”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 29.decembrī